लखनऊ। उत्तर प्रदेश के मुख्यमंत्री योगी आदित्यनाथ पर आतंकी हमले की आशंका जताई गई है। मध्य प्रदेश पुलिस की खुफिया विभाग की ओर से इस संबंध में दिल्ली और यूपी पुलिस को एक अलर्ट जारी किया गया है। इसमें चेतावनी दी गई है कि उत्तर प्रदेश के मुख्यमंत्री योगी आदित्यनाथ पर आतंकी हमला किया जा सकता है। दिल्ली पुलिस को भेजे गए अलर्ट में कहा गया है कि योगी आदित्यनाथ के दिल्ली-एनसीआर में रहने के दौरान भी ये हमला हो सकता है। ऐसे में सीएम योगी आदित्यनाथ की सुरक्षा यूपी के साथ-साथ दिल्ली में भी कड़ी करने के निर्देश अलर्ट में हैं।